এনওয়াইইউ ল্যানগোন’স পার্লমুটার ক্যানসার সেন্টারের হেড অ্যান্ড নেক টিউমার ম্যানেজমেন্ট স্পেশালিস্ট মার্ক পার্সকি বলেন, ‘মুখের ক্যানসারের টিউমারে রক্ত সরবরাহ বৃদ্ধি পায় এবং এটি আলসারে রূপ নেয়, যেখানে ব্যাকটেরিয়া ইনফেকশন সৃষ্টি করতে পারে।’ এসব ব্যাকটেরিয়া দুর্গন্ধ তৈরি করে যা সকালের সাধারণ শ্বাসের মতো নয় এবং আপনি ব্রাশ করলেও তা দূর হবে না। এছাড়া মুখে ব্যথার কারণে কোনোকিছু খাওয়া কঠিন হয়। ডা. পার্সকি বলেন, ‘আপনার মুখে ব্যাকটেরিয়া জমা হয় যা সাধারণত খাবারের সময় ফ্লাশ আউট হয়। এসব ব্যাকটেরিয়া গ্যাস উৎপাদন করে যা দুর্গন্ধযুক্ত শ্বাস সৃষ্টি করে।’ এছাড়া টনসিলাইটিস বা অন্য কোনো কারণে শ্বাস দুর্গন্ধযুক্ত হলে এবং তা আড়াই সপ্তাহের বেশি সময় থাকলে ডাক্তারের শরণাপন্ন হোন।